У выставе “Мир без границ” прынялі ўдзел больш за 40 хлочыкаў і дзяўчат. Кожная работа адрознівалася сваім асаблівым падыходам да гэтай тэматыкі. Дзеці мелі магчымасць выказаць у сваіх працах свае адносіны да навакольнага асяроддзя, свае думкі і пачуцці. Гледзячы на гэтыя работы, можна было адчуць, наколькі таленавітыя гэтыя зусім не простыя дзеці. Намеснік дырэктара Таццяна Леанідаўна Місюк зазначыла: “Правядзенне такіх выстаў гэта вельмі важная і патрэбная з’ява. Людзі павінны ведаць, што сярод іх жывуць дзеці, якія маюць патрэбу ў дапамозе, спачуванні і разуменні. Яны павінны бачыць, што гэтыя дзеці маюць свой асаблівы унутраны духоўны свет, да якога патрэбна адносіцца з павагай і разуменнем. І галоўная мэта выставы — паказаць людзям, што гэта не простыя дзеці, але яны ж такія як і мы, людзі і кожны з іх павінен знайсці сваё месца ў жыцці . А наша мэта дапамагчы ім гэта зрабіць ”.